Alpsko skijanje na Zimskim olimpijskim igrama 2014 – superkombinacija (muškarci)
Takmičenje u alpskom skijanju na ZOI 2014. u Sočiju u disciplini kombinacija u muškoj konkurenciji održano je u zimovalištu Rosa Hutor blizu Krasne Poljane u Krasnodarskom kraju 14. februara 2014. Spust je vožen u 11:00, a slalom u 15:00 po lokalnom vremenu. Dužina staze za spust iznosila je 3.219 metara dok je visinska razlika između starta i cilja bila 977 metara. Slalom se vozio na stazi dugoj 1.160 m, sa visinskom razlikom od 200m, a trka je vožena sa 62 kapije. U trci su učestvovala 50 skijaša iz 35 zemalja.